Da Dr. Tölscher is in da Zwischnzeit af Wiesbodn gfoarn und hod in da Post vo seina Valobtn as Schreim vo an wissnschoftlichn Institut gfundn. Drinnad steht, doss a Gemälde, des wo de Katja Schön restaurian soid, a Fejschung is. Da Bsitza hod’s in da Galerie van Cornelius Förnbacher kafft. Aft lossn de Kriminala olle Buidln in da Wohnung vo da Hanna Würzinger ibapriafn, de wo aa aus deara Galerie kemman. Wia si außastejd, doss des emfois Fejschungan san, bsorng si de Kommissar on Duachsuachungsbefej fia an Vincent Förnbacher sein Hof.